Ρουμπέν Πουλίδο

Ο Ρουμπέν Μαρτίν Πουλίδο {ισπανικά : Rubén Martín Pulido} (γεννημένος στις 2 Φεβρουαρίου 1979, στη Μαδρίτη) είναι Ισπανός παλαίμαχος ποδοσφαιριστής, ο οποίος αγωνίζονταν ως κεντρικός αμυντικός. Σήμερα προπονεί την  CD Cazalegas.

 Καριέρα  
Ο Πουλίδο ξεκίνησε την καριέρα του στα τμήματα υποδομών της Ρεάλ Μαδρίτης και αγωνίστηκε για 11 χρόνια στις ακαδημίες της Ρεάλ Μαδρίτης. Τη σεζόν 1999-2000, αγωνίστηκε στη Ρεάλ Μαδρίτης Γ, τη δεύτερη αναπληρωματική ομάδα του συλλόγου, στην Τερθέρα Ντιβισιόν.
Στη συνέχεια, και αδυνατώντας να βρει μια θέση στο υπερπλήρες ρόστερ της Ρεάλ, μεταγράφηκε και αγωνίστηκε διαδοχικά στην UB Conquense και την Χετάφε στη Σεγούντα Ντιβισιόν Β.

Αργότερα, αγωνίστηκε με τα χρώματα της Σπόρτινγκ Χιχόν και της Ράγιο Βαγιεκάνο, στη Σεγούντα Ντιβισιόν, για να κάνει το μεγάλο άλμα στην καριέρα του και να αγωνιστεί στην Πριμέρα Ντιβισιόν τη σεζόν 2004-05, ξανά με τη φανέλα της Χετάφε. Μάλιστα αγωνίστηκε ως βασικός στον τελικό της σεζόν 2006-07, τον πρώτο που έπαιξε ο σύλλογος στην ιστορία του (ηττήθηκαν με 1-0 από τη Σεβίλλη) Sevilla-Getafe 1-0. Ωστόσο, δεν υπήρξε ποτέ ο αδιαμφισβήτητα βασικός αμυντικός κατά τη διάρκεια της τριετούς παραμονής του στη Χετάφε και η καλύτερη περίοδός του (με 25 αγώνες στο πρωτάθλημα) ήταν η σεζόν 2005–06. 

Τον Ιούνιο του 2008 υπέγραψε στην Αλμερία και υπήρξε ένας από τους πιο σημαντικούς παίκτες των Ανδαλουσιανών την πρώτη του χρονιά, σημειώνοντας τρία γκολ στο πρωτάθλημα, συμπεριλαμβανομένου του μοναδικού σε μια εντός έδρας νίκη στις 20 Ιανουαρίου 2008 επί της Ντεπορτίβο δε Λα Κορούνια.   και άλλο ένα στην εντός έδρας ισοπαλία 2–2 με την Μπαρτελόνα στις 16 Μαρτίου. Barcelona cornered by plucky Almería; UEFA, 16 March 2008 

Μετά από μόλις μία σεζόν με την Αλμερία – είχε υπογράψει διετές συμβόλαιο – ο Πουλίδο εντάχθηκε στις 24 Αυγούστου 2008 στη Ρεάλ Σαραγόσα, που μόλις είχε υποβιβαστεί στη δεύτερη κατηγορία. Rubén Martín Pulido: "Venir al Zaragoza era lo mejor para mi carrera y mi futuro" (Rubén Martín Pulido: "Coming to Zaragoza was the best for my career and my future") και συνέβαλε, με τις 23 συμμετοχές του, στην άμεση επιστροφή της ομάδας στη μεγάλη κατηγορία.
Ο Πουλίδο έπαιξε περίπου τον ίδιο αριθμό αγώνων την περίοδο 2009–10, σκοράροντας εναντίον της πρώην ομάδας του, της Αλμερία (2–1 εντός έδρας νίκη) Zaragoza edge to victory ; ESPN Soccernet, 1 November 2009 και της  Βιγιαρεάλ (ισοπαλία εντός έδρας 3–3), Villarreal battle back for draw ; ESPN Soccernet, 15 May 2010, ενώ περιστασιακά αγωνίστηκε κι ως δεξιός μπακ. 

Το 2010, ο 31χρονος πλέον Πουλίδο δεν ανανέωσε το συμβόλαιό του και μετακόμισε για μια διετία στον Αστέρας Τρίπολης, Rubén Pulido ficha por el Asteras Tripolis griego (Rubén Pulido signs for Greece's Asteras Tripolis) όπου κατέγραψε 45 συμμετοχές (οι 39 εμφανίσεις στην Super League) και 4 γκολ.

Το Σεπτέμβριο του 2012, ελεύθερος πλέον από το Αστέρα Τρίπολης, υπέγραψε στον Άρη Θεσσαλονίκης Και επίσημα στον Άρη ο Πουλίδο. Η ομάδα βρίσκονταν σε άσχημη οικονομική κατάσταση και έχοντας τον περιορισμό των τριών μόνο μεταγραφών έμπειρων παικτών (άνω των 24 ετών), έδωσε ένα από τα διαθέσιμα συμβόλαιά της, στον 33χρονο Μαδριλένο. Ο Πουλίδο δεν δικαίωσε τις προσδοκίες των ανθρώπων του Άρη αν και στα δυο χρόνια που έπαιξε στο Κλεάνθης Βικελίδης κατέγραψε συνολικά 38 εμφανίσεις (35 συμμετοχές στο ΠρωτάθλημαΡουμπέν Πουλίδο και 3 στο Κύπελλο Ελλάδας), σημειώνοντας το μοναδικό του τέρμα με τους «κίτρινους» στις 23 Δεκεμβρίου 2012, όταν σημείωσε το νικητήριο γκολ της ομάδας του στον αγώνα Κυπέλλου κόντρα στην  Καλλιθέα.Άρης-Καλλιθέα 2-1 
Πραγματοποίησε το ντεμπούτο του με τους «κίτρινους» στο εκτός έδρας ντέρμπι με την ΑΕΚ στις 16 Σεπτεμβρίου 2012 (τελικό σκορ 1-1). ΑΕΚ – ΑΡΗΣ 1-1 Κακή εμφάνιση με καλό βαθμό
Η δεύτερη σεζόν του στη Θεσσαλονίκη δεν κύλισε τόσο θετικά όσο η πρώτη και μολονότι ο Πουλίδο βραβεύθηκε με την συμμετοχή του στην καλύτερη 18αδα του πρωταθλήματος για το 2013 βραβεία Nova - Superleague 2013, η ομάδα απέτυχε αγωνιστικά και τελικά ο παίκτης επέστρεψε στη χώρα του, ολοκληρώνοντας παράλληλα και την ποδοσφαιρική του καριέρα. 

Κατά τη διάρκεια της ποδοσφαιρικής του καριέρας αγωνίστηκε συνολικά σε 5 σεζόν (97 αγώνες και οκτώ γκολ) στη La Liga, με τις φανέλες των Χετάφε, Αλμερία και Σαραγόσα.
Προπονητική καριέρα

Μετά το τέλος της καριέρας του ως ποδοσφαιριστής, ο Πουλίδο ασχολήθηκε με την προπονητική και διετέλεσε βοηθός προπονητή στην CF Talavera de la Reina (2015-2018). Από το 2022 είναι πρώτος προπονητής στην Καθαλέγας, ομάδα της 6ης κατηγορίας της Ισπανίας. Ρούμπεν Πουλίδο: «Ποτέ δεν το μετάνιωσα που ήρθα στον Αρη, μου λείπει η ατμόσφαιρα του Χαριλάου»
Παραπομπές

Εξωτερικές πηγές
  Ο Ρ. Πουλίδο στο bdfutbol.com
 Ο Ρ. Πουλίδο στο int.soccerway.com

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Χετάφε ΚΦ
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές ΟΝ Αλμερία
Κατηγορία:Ποδοσφαιριστές Ράγιο Βαγιεκάνο
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας